Sukob na izraelsko-libanskoj granici
Vojnici dve strane razmenili vatru dok se dve strane međusobno okrivljuju za incident
Izraelski i libanski vojnici su danas razmenili vatru na nemirnoj međusobnoj granici. Strane se međusobno okrivljuju za incident. Liban tvrdi da je pucnjava počela kada su izraelski vojnici danas ušli na libansku teritoriju. Izrael tvrdi da je na njegove vojnike otvorena vatra dok su izvršavali svoje zadatke na izraelskoj strani granice. Nema izveštaja o žrtvama na obe strane, a pripadnici mirovnih trupa Ujedinjenih nacija kažu da se pucnjava čula na celom području Vayani. Ekipa Svetske organizacije istražuje incident i pozvala je obe strane da se uzdrže od daljih sukoba. Palestinski zvaničnici su istovremeno saopštili da su izraelski vojnici ubili dva Palestinca tokom sukoba u izbegličkom logoru na Zapadnoj obali. Nadležni su saopštili da su vojnici danas pucali na ljude u logoru Kalandija, posle incidenta u kojem su mladići zasuli izraelske vojnike kamenicama. Izraelska vojska je saopštila da je sukob izbio prilikom pokušaja hapšenja u logoru i da je pet izraelskih vojnika ranjeno.